Bebirvytis

Bebirvytis – upė Lietuvoje, Jurbarko rajone; Bebirvos kairysis intakas (Šešuvies baseinas). Prasideda Antanavos kaimo apylinkėse, 7 km į rytus nuo Šimkaičių. Teka vakarų kryptimi, vidurupyje pasuka link šiaurės vakarų. Įteka į Bebirvą 6,8 km nuo jos žiočių, 1,5 km į šiaurės rytus nuo Vadžgirio.

Intakai: Pjaunys (dešinysis), Pečvieta (kairysis).

Beveik visa upės vaga ištiesinta. Prie Bebirvyčio įsikūrę Medininkai, Šimkaičiai, Kniečiai, Apolonovka.

Upėvardis mažybinės darybos nuo Bebirva. Pastarasis neaiškios kilmės, galbūt reduplikacija *be-birva. Pavadinimas Birva siejamas su  „kamša, rąstais klotas kelias šlapynėje“.

 Šaltiniai 

Kategorija:Jurbarko rajono upės